गंगूबाई काठियावाड़ी

गंगूबाई काठियावाड़ी वर्ष 2022 की हिन्दी भाषा की फ़िल्म है। इसे संजय लीला भंसाली द्वारा निर्देशित किया गया है और इसका निर्माण उन्होंने जयंतीलाल गड़ा के साथ मिलके किया है। फ़िल्म में शांतनु माहेश्वरी, विजय राज़, इंदिरा तिवारी, सीमा पाहवा, वरुण कपूर और जिम सर्भ के साथ शीर्षक भूमिका में आलिया भट्ट हैं। इस फ़िल्म में अजय देवगन कैमियो में दिखाई देते हैं।

यह फिल्म गंगूबाई कोठेवाली के बारे में है। इसे सिनेमाघरों में 25 फरवरी 2022 को दिखाया गया। गंगूबाई काठियावाड़ी को आलोचनात्मक प्रशंसा मिली। इसने ₹209.77 करोड़ रुपए की कमाई की। 68वें फिल्मफेयर पुरस्कारों में फिल्म को 15 नामांकन प्राप्त हुए और सर्वश्रेष्ठ फिल्म, सर्वश्रेष्ठ निर्देशक, सर्वश्रेष्ठ अभिनेत्री सहित इसने 10 पुरस्कार जीते।

कहानी सारांश 
मधु नाम की लड़की को उसकी इच्छा के विरुद्ध वेश्यावृत्ति के लिए मजबूर किया जाता है। वह वेश्या बनने से इंकार करती रहती है। इसलिए कोठे की मालकिन रश्मीबाई उसे पीटती है। बाद में, गंगूबाई (आलिया भट्ट) को मधु को मनाने के लिए कहा जाता है। वह मधु से मिलती है और उसे अपनी कहानी बताती है।

काठियावाड़ के एक संपन्न परिवार में जन्मीं, गंगा जगजीवनदास काठियावाड़ी बॉलीवुड अभिनेत्री बनने की ख्वाहिश रखती थीं। 16 साल की उम्र में वह अपने प्रेमी रमणिक लाल के साथ मुंबई भाग गई। उसने उसे फिल्मों में किरदार दिलाने का वादा किया था। लेकिन वह उसे कामाठीपुरा में शीला मासी के यहाँ 1000 रुपये में बेच देता है। वहां उसे जबरदस्ती वेश्या बनना पड़ता। वह बाद में अपना नाम गंगू रख लेती है। वहीं उसकी दोस्ती कमली (इंदिरा तिवारी) नाम की एक महिला से हो जाती है। शौकत अब्बास खान नाम का एक शख्स कोठा जाता है और गंगू पर हमला करता है। वह न्याय के लिए माफिया नेता रहीम लाला (अजय देवगन) के पास जाती है। बाद में वह उसका भाई बन जाता है। शीला मासी के मरने के बाद गंगू अपने कोठे की मालिकन बन जाती है। वह अपना नाम गंगूबाई रख लेती है।

मधु की बात सुनने के बाद वह उसे कोठे से छुड़ाती है और उसे सुरक्षित घर भेज देती है। गंगूबाई को बाद में दर्जी, अफसान रज्जाक (शांतनु माहेश्वरी) से प्यार हो जाता है। हालाँकि, वह कुसुम नाम की एक साथी वेश्या की बेटी रोशनी से उसकी शादी करा देती है जिससे उसे वेश्या ना बनना पड़े। 

वह रजियाबाई (विजय राज़) के खिलाफ कामाठीपुरा के चुनाव में लड़ती है। इस नई भूमिका में, वह महिलाओं के अधिकारों की वकालत करती हैं। सरकारी कार्यालय में रहते हुए, गंगूबाई 12 साल में पहली बार अपने परिवार को फोन करती है। उसे पता चलता है कि उसके पिता की मृत्यु हो गई है और उसकी मां ने उसे घर से भागने के लिए माफ नहीं किया है।

बाद में उसे पता चलता है की एक वार्ड सचिव एक स्कूल के सहयोग से कामाठीपुरा में गगनचुंबी इमारतों का निर्माण करना चाहता है। गंगूबाई वेश्यालय के बच्चों के साथ स्कूल जाती है। वहां, वह सभी 8 लड़कियों के लिए पांच साल की फीस देती है और कहती है कि वेश्यालय के बच्चे भी शिक्षा के लायक हैं। लड़कियों को पत्रकार फैजी (जिम सर्भ) के सामने दाखिला दिलाया जाता है। हालाँकि, बच्चों को उनके पहले दिन स्कूल से बाहर निकाल दिया जाता है। वहीं कमली बच्चे को जन्म देने के बाद बीमार पड़ जाती है और मर जाती है। गंगूबाई कमली की बच्ची पम्मी को गोद ले लेती है। एक रैली में गंगूबाई भीड़ से पूछती है कि वेश्याएं के साथ भेदभाव क्यों होता है जबकि वे सेवाएं प्रदान करते समय भेदभाव नहीं करती हैं। वह यह भी कहती है कि वह वेश्याओं के बच्चों को शिक्षा दिलाने और वेश्याओं को समाज में सम्मान दिलाने के लिए संघर्ष करेगी। उसके भाषण के उपरान्त गंगूबाई अपने कोठे में फ़ैज़ी और एक स्थानीय राजनेता का स्वागत करती है। राजनेता उससे वोट मांगता है और उसे बताता है कि जो स्कूल उसके वेश्यालय को खाली करना चाहता है, उसने सुप्रीम कोर्ट में याचिका दायर कर दी है।

गंगूबाई प्रधान मंत्री जवाहरलाल नेहरू से मिलने के लिए नई दिल्ली की यात्रा करती है। गंगूबाई प्रधान मंत्री से वेश्यावृत्ति को वैध करने के लिए कहती है, लेकिन वह मना कर देते हैं। चर्चा के बाद, प्रधान मंत्री अंततः इस मामले पर एक समिति गठित करने के लिए सहमत हो जाते हैं। वह वेश्यालय और कामाठीपुरा को खाली करने से रोकने के लिए भी मान जाते हैं। वेश्यावृत्ति को वैध नहीं किया जाता है लेकिन गंगूबाई काठियावाड़ी की बदौलत कामाठीपुरा अपने निरंतर अस्तित्व का जश्न मनाता है।

कलाकार  
 आलिया भट्ट — गंगूबाई काठियावाड़ी
 अजय देवगन — रहीम लाला  (करीम लाला पर आधारित किरदार)
 शांतनु माहेश्वरी — अफ़सान बद्र-उर-रज़्ज़ाक
 विजय राज़ — रज़ियाबाई
 इंदिरा तिवारी — कमली
 सीमा पाहवा — शीला 
 वरुण कपूर — रामणिक लाला 
 जिम सर्भ — पत्रकार हामिद फ़ैज़ी 
 राहुल वोहरा — प्रधानमन्त्री (जवाहरलाल नेहरू पर आधारित किरदार)
 अनमोल कजानी — बिरजू 
 प्रशांत कुमार — बद्री 
 रज़ा मुराद — लाला का अतिथि 
 छाया कदम — रश्मिबाई 
 मिताली जगताप — कुसुम 
 हुमा कुरेशी — दिलरुबा, ("शिकायत" गीत में)

संगीत

नामांकन और पुरस्कार  

|-
| rowspan="16"|2023
|संजय लीला भंसाली 
|फ़िल्मफ़ेयर सर्वश्रेष्ठ फ़िल्म पुरस्कार
|
|-
|संजय लीला भंसाली 
|फ़िल्मफ़ेयर सर्वश्रेष्ठ निर्देशक पुरस्कार
|
|-
|आलिया भट्ट 
|फ़िल्मफ़ेयर सर्वश्रेष्ठ अभिनेत्री पुरस्कार
|
|-
|शांतनु माहेश्वरी
|फ़िल्मफ़ेयर पुरुष प्रथम अभिनय पुरस्कार
|
|-
|संजय लीला भंसाली
|फ़िल्मफ़ेयर सर्वश्रेष्ठ संगीत निर्देशक पुरस्कार
|
|-
| ए. एम. तुराज़ ("जब सैयां") 
|फ़िल्मफ़ेयर सर्वश्रेष्ठ गीतकार पुरस्कार
|
|-
| जाह्नवी श्रीमंकर ("ढोलीडा") 
| rowspan="2" | फ़िल्मफ़ेयर सर्वश्रेष्ठ पार्श्व गायिका पुरस्कार
|
|-
| श्रेया घोषाल ("जब सैयां") 
|
|}

सन्दर्भ

बाहरी कड़ियाँ
 

 

हिन्दी फ़िल्में
2022 की फ़िल्में